Document ID: 32013R0363

32013R0363
L 111/1
SLUŽBENI LIST EUROPSKE UNIJE
PROVEDBENA UREDBA VIJEĆA (EU) br. 363/2013
od 22. travnja 2013.
o provedbi Uredbe (EU) br. 36/2012 o mjerama ograničavanja s obzirom na stanje u Siriji
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji (1), a posebno njezin članak 32. stavak 1.,
budući da:
(1)
Vijeće je 18. siječnja 2012. donijelo Uredbu (EU) br. 36/2012.
(2)
U skladu s Provedbenom odlukom Vijeća 2013/185/ZVSP od 22. travnja 2013. o provedbi Odluke 2012/739/ZVSP o mjerama ograničavanja protiv Sirije (2), Vijeće smatra da bi s popisa osoba i subjekata koji podliježu mjerama ograničavanja određenog u Prilogu II. Uredbi (EU) br. 36/2012 trebalo ukloniti jednu osobu.
(3)
Nadalje, unose za osobe, subjekte i tijela koja podliježu mjerama ograničavanja određenima u Prilogu II. Uredbi (EU) br. 36/2012 trebalo bi ažurirati i izmijeniti.
(4)
Prilog II. Uredbi (EU) br. 36/2012 trebalo bi ažurirati na odgovarajući način,
DONIJELO JE OVU UREDBU:
Članak 1.
Prilog II. Uredbi (EU) br. 36/2012 zamjenjuje se Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 22. travnja 2013.

Labels: 18
5